Harald Jensen (offiser)

Harald Jensen var en norsk offiser og flyger.

Andre verdenskrig 
Jensen var i Flyvåpnenes flygerkull nr. 2 i Little Norway i Toronto i 1941, og i aktiv tjeneste som Mosquito-pilot for 333 skvadrons B-flight ved RAF Leuchars.

Av Jensens fire luftkamper utenfor norskekysten under andre verdenskrig i 1943 og 1944, er det registrert tre nedskytinger med Jensen som pilot og kvartermester Remo Torkildsen (senere Ravndal) som navigatør:
 En Junkers Ju 88 den 10. desember 1943 ved Herdla hvor fire personer omkom.
 En Blohm & Voss BV 138 den 20. januar 1944 ved Askvoll hvor syv personer omkom.
 En BV 138 den 13. februar 1944 kun 15 km fra Sola lufthavn og tre ble meldt savnet, en ble funnet omkommet og en person skadet.

En av Mosquitoens to motorer og radioen ble ødelagt av tyskernes kystbatteri under Jensen og Torkildsens tokt den 13. februar 1944, utenfor sørvestlandet. Tilbake i Skottland måtte Jensen lande med en motor i dårlig sikt.

Jensen og Torkildsen kom også i luftkamp den 8. mai med en Arado Ar 196, hvor denne ble kreditert «sannsynligvis nedskutt». Jensen ble alvorlig såret i torso og venstre øye, men klarte igjen å fullføre toktet og lande på hjemmebasen ved Dundee i Skottland.

Utmerkelser 
For sin krigsinnsats ble Jensen dekorert med St. Olavsmedaljen med ekegren, krigsmedaljen med stjerne og Distinguished Flying Cross.

Bibliografi

Referanser 

Norske flyvere fra andre verdenskrig
St. Olavsmedaljen med ekegren
Distinguished Flying Cross
Personer ved Little Norway